Αθηρωματική νόσος και διαιτητικοί παράγοντες σε δείγμα ενηλίκων από δύο διαφορετικές περιφέρειες της Ελλάδος:
Creators: name: Βασιλοπούλου, Αρχοντία Αντωνίου
Publisher: name: Aristotle University of Thessaloniki
Year: 2011
Subjects: αθηροσκλήρωση
διατροφικοί παράγοντες
Μεσογειακή διατροφή
atherosclerosis
dietary factors
Mediterranean diet

description: Σκοπός της παρούσης μελέτης ήταν: α) η καταγραφή των διατροφικών συνηθειών σε δείγμα 96 ασθενών σε επίπεδο δευτερογενούς πρόληψης β) η συσχέτιση της διατροφικής πρόσληψης με τους βιοχημικούς δείκτες της αθηροσκλήρωσης γ) η αξιολόγηση του τύπου διατροφής με βάση το δείκτη της μεσογειακής διατροφής και δ) η κατηγοριοποίηση των εξεταζομένων σε ομάδες ανάλογα με τον τύπο διαιτολογίου που ακολουθούσαν, έτσι ώστε να τους δοθούν οι κατάλληλες διατροφικές συμβουλές. Στην έρευνα έλαβαν μέρος 96 άτομα, ηλικίας 25-85 ετών, τα οποία συλλέχθηκαν από τα τακτικά εξωτερικά καρδιολογικά ιατρεία του Γενικού Νοσοκομείου Ξάνθης και του Γενικού Νοσοκομείου Γ. Γεννηματάς Θεσσαλονίκης. Ο προσδιορισμός των βιοχημικών παραμέτρων πραγματοποιήθηκε στα μικροβιολογικά εργαστήρια των αντίστοιχων νοσοκομείων. Η καταγραφή της διατροφικής πρόσληψης των εξεταζομένων πραγματοποιήθηκε με τη χρήση ημιποσοτικού ερωτηματολόγιου συχνότητας κατανάλωσης τροφίμων, ενώ ο υπολογισμός των θρεπτικών συστατικών έγινε σύμφωνα με βάσεις δεδομένων χημικής σύνθεσης τροφίμων. Για τον προσδιορισμό του βαθμού υιοθέτησης της μεσογειακής διατροφής χρησιμοποιήθηκε ο δείκτης μεσογειακής διατροφής. Η εκτίμηση του επιπέδου φυσικής δραστηριότητας έγινε μέσω ειδικού ερωτηματολογίου. Συλλέχθηκαν επίσης τα δημογραφικά χαρακτηριστικά των εξεταζομένων. Η στατιστική ανάλυση πραγματοποιήθηκε με τη χρήση του στατιστικού πακέτου SPSS 16. Σε ό,τι αναφορά το βαθμό υιοθέτησης της μεσογειακής διατροφής, τα αποτελέσματα έδειξαν χαμηλές τιμές του σκορ μεσογειακής διατροφής, στο σύνολο των εξεταζομένων. Πιο συγκεκριμένα, σε επίπεδο τροφίμων, χαμηλή ήταν η κατανάλωση δημητριακών, φρούτων και λαχανικών και ψαριών. Αντιθέτως, υψηλή ήταν η συχνότητα κατανάλωσης κόκκινου κρέατος, ενώ το ελαιόλαδο βρέθηκε να είναι το κύριο προστιθέμενο λίπος κατά το μαγείρεμα από την πλειοψηφία των εξεταζομένων. Οι υψηλότερου μορφωτικού επιπέδου εθελοντές, οι κάτοικοι αστικών περιοχών, καθώς και τα άτομα με χριστιανικό θρήσκευμα φαίνεται να εφαρμόζουν σε μεγαλύτερο βαθμό τις αρχές της μεσογειακής διατροφής. Επίσης, αξιοσημείωτο είναι το γεγονός ότι σχεδόν οι μισοί εξεταζόμενοι είχαν μηδενική φυσική δραστηριότητα. Σε επίπεδο μακροθρεπτικών συστατικών, το ποσοστό της συνολικής ημερήσιας ενεργειακής πρόσληψης που αφορούσε πρωτεΐνες και υδατάνθρακες βρέθηκε να είναι χαμηλότερο των συνιστώμενων (16% και 41% αντίστοιχα). Απεναντίας, υψηλή ήταν η κατανάλωση λίπους (43% της ημερήσιας ενεργειακής πρόσληψης). Η μέση ημερήσια πρόσληψη φυτικών ινών ήταν 20 γρ., ενώ τα κορεσμένα λιπαρά οξέα συνιστούσαν το 16% της συνολικής ενεργειακής πρόσληψης. Σε επίπεδο μικροθρεπτικών συστατικών, παρατηρήθηκε ανεπαρκής πρόσληψη βιταμίνης Ε, μαγνησίου, φυλλικού οξέος, βιταμίνης D. Οι εξεταζόμενοι, ανάλογα με το είδος των μακροθρεπτικών και μικροθρεπτικών συστατικών που προσλάμβαναν, χωρίστηκαν σε 4 ομάδες. Το διατροφικό προφίλ της 1ης ομάδας χαρακτηρίζονταν από υψηλή κατανάλωση τροφίμων ζωϊκής προέλευσης. Η 2η ομάδα περιελάμβανε τους εξεταζόμενους, οι οποίοι κατανάλωναν ως επί των πλείστων υδατανθρακούχα τρόφιμα (ψωμί, πατάτες, ζυμαρικά). Η 3η ομάδα απαρτίζονταν από τους εξεταζόμενους, οι οποίοι κατανάλωναν υψηλές ποσότητες φρούτων και λαχανικών. Τέλος, στην 4η ομάδα, ανήκαν οι εθελοντές με υψηλή κατανάλωση φυτικών ελαίων και ξηρών καρπών. Κατά τη συσχέτιση των διατροφικών προφίλ με τα βιοχημικά χαρακτηριστικά, βρέθηκε ότι η 2η ομάδα παρουσίαζε υψηλές τιμές γλυκόζης και γλυκεριδίων και χαμηλές τιμές HDL χοληστερόλης, ενώ η 4η ομάδα είχε υψηλότερες τιμές HDL χοληστερόλης και χαμηλότερες τιμές LDL χοληστερόλης. Η υιοθέτηση διατροφικών συνηθειών δυτικού τύπου, με αποτέλεσμα την απομάκρυνση από το υγιεινοδιαιτητικό μοντέλο της μεσογειακής διατροφής, σχετίζεται θετικά τόσο με την εμφάνιση, όσο και την εξέλιξη της αθηρωματικής νόσου. Η ενεργοποίηση όλων των κρατικών φορέων αποτελεί επιτακτική ανάγκη για τη μείωση του επιπολασμού των καρδιαγγειακών νοσημάτων.
description: The aim of the study was a) to report on dietary patterns of a sample of 96 patients b) to find the association between nutrient intake and biochemical index of atherosclerosis c) to evaluate the type of diet, according to the Mediterranean diet index and d) to classify the volunteers based on the adopted type of diet, in order to be given the appropriate nutritional advice. The analysis sample consisted of 96 participants, aged 25-85, from the General Hospital of Xanthi and the General Hospital G.Genimatas of Thessaloniki. Blood samples were retrieved, in order to specify biochemical parameters. Dietary assessment was carried out using a semi-quantitative Food Frequency Questionnaire, while food nutrient databases were used, in order to evaluate the nutrient intake of volunteers. Demographic data and data related to physical activity were also collected. The adherence to the Mediterranean diet was measured by using the Mediterranean Diet Score. All statistical analyses were performed using SPSS, version 16.0. The results showed low scores of the Mediterranean Diet Index. In particular, the consumption of cereals, fruits, vegetables and fish was low. Ιn contrast, high consumption of meat was observed, while the majority of participants used olive oil, as the main added fat. Participants of higher education level, those of urban regions and Christians followed, in a higher degree, the principles of Mediterranean diet. In addition, almost the half of participants had any type of physical activity. As far as concerned the macronutrients, the percentages of total energy intake for carbohydrates and proteins were lower that the recommended (41% and 16% respectively). The same percentage for fat was higher, compared with the recommendations (43%). Dietary fiber intake was lower than the recommended (20 g/day), while saturated fat consisted the 16% of total energy intake. Referring to micronutrients, participants did not meet the recommendations for vitamin E, magnesium, follate and vitamin D. According to the micronutrient’s and macronutrient’s intake, participants dived into 4 groups. The 1st group consumed mainly food of animal origin, the 2nd group consumed food rich in carbohydrates, such as bread, rice, spaghetti, the 3rd group was characterized by high consumption of fruits and vegetables and the 4th group had high consumption of plant oil and nuts. Between the 4 groups, the 2nd had high levels of glucose and triglycerides and low levels of HDL- cholesterol. The 4th group presented high levels of HDL- cholesterol and low levels of LDL-cholesterol. The adoption of western dietary patterns, which is followed by inclination from the Mediterranean dietary model, has a positive relationship with the incidence and the progress of atherosclerosis. The high prevalence of cardiovascular disease requires the collaboration of national and international organisations.